[Foto's] Uitgeteerde leeus op Limpopo-plaas gevind | Maroela Media
[Foto's] Uitgeteerde leeus op Limpopo-plaas gevind
Die leeus wat in 'n kommerwekkende toestand aangetref is. Foto: Via Big Cat Conservation
Diereliefhebbers en die Nasionale Dierebeskermingsvereniging (NDBV) het ingegryp om tot die redding te kom van talle uitgeteerde leeus wat op 'n Limpopo-leeuteelplaas aangetref is.
Isabel Wentzel, senior inspekteur by die NDBV se wildbeskermingseenheid, het Vrydag aan Maroela Media gesê die eenheid het Maandag 'n klagte ontvang en dadelik inspekteurs na die plaas naby Alldays gestuur.
"Die eienaar bedryf 'n teel- en 'n jagplaas en het sowat 200 leeus," het Wentzel verduidelik. "Sommige van die leeus se toestand is glad nie na wense nie. Die diere is ondervoed met hul heupbene en ribbes wat vertoon."
Wentzel het gesê die leeus se toestand is gelukkig nie só sleg dat hulle nie volkome sal kan herstel nie. "Ons het 'n waarskuwing aan die eienaar uitgereik en seker gemaak dat die diere dadelik gevoer word. Die eienaar beweer hy het 'n hartaanval gehad en was vir 'n ruk lank in die hospitaal en kon nie na wense na die leeus omsien nie. Hy is intussen ontslaan en was tydens die inspeksie op die plaas," het Wentzel gesê.
Die NDBV het gesê gereelde inspeksies sal op die plaas uitgevoer word om te verseker die leeus kry behoorlike voeding. As die diere se toestand nie verbeter nie sal verdere stappe gedoen word.
Alldays foto's leeus Limpopo NDBV
Shoe..laat my n traan pik!!! Kan dit nie glo nie!!!
Hoop hulle help die leeus vinnig!!!!
Hoe lank van dit n leeu om so maer te raak? Waar is ons prioriteite, as jy diere wil aanhou moet jy besef daar is n geweldige verantwoordelikheid wat op jou skouers rus, diere kan nie vir hulle self praat nie. Het simpatie met die eienaar se gesondheids probleem, maar regtig, was daar niemand wat na die diere kon omsien nie. Bedoelende as jy 200 leeus aanhou moet daar sekerlik meer as een persoon op die plaas werk dan nie?
Ek hoop die leeus sal dt nou oorleef
Ek kan nie glo dat die NDBV eers 'n waarskuwing aan die eienaar uitreik nie!! Die NDBV moet dadelik die leeus verwyder! En maak die verdomde teel en jagplaas toe!! Hoe wreed kan mense nog wees!!!